මහජන චීන සමූහාණ්ඩුවේ ජනාධිපති හූ ජින්තාවෝ [Hu Jintao]  මහතාගේ ආරාධනයෙන් අතිගරු ජනාධිපති මහින්ද රාජපක්‍ෂ මැතිතුමා චීනයේ සිව් දින සංචාරයක් සඳහා අද පිටත්වීමට නියමිත ය.පසුගිය ජුනි මාසයේ දී රුසියාවේ ශාන්ත පීටර්ස්බර්ග් නගරයේ දී පවත්වන ලද ශාන්ත පීටර්ස්බර්ග් ආර්ථික සමුළුවේ ද්විපාර්ශ්වික සාකච්ඡා අතරවාරයේ දී ජනාධිපති හූ ජින්තාවෝ මහතා විසින් ජනාධිපති මහින්ද රාජපක්‍ෂ මැතිතුමා වෙත මෙම ආරාධනය කරන ලදී.මෙම සංචාරයේ දී ජනාධිපති මහින්ද රාජපක්‍ෂ මැතිතුමා, චීන ජනාධිපති හූ ජින්තාවෝ මහතා සහ අග්‍රාමාත්‍ය වෙන් ජියාබාවෝ [Wen Jiabao] මහතා හමුවන අතර, ෂෙන්ෂෙන් හි යුනිවර්සියෙඩ්  [Universiade in Shenzhen] උත්සවයේ සමාරම්භක උත්සවයට සහභාගි වීමට ද නියමිත ය..